Yhdysvaltain presidentinvaalit 2024

Yhdysvaltain presidentinvaalit 2024 olivat järjestyksessään 60. Yhdysvaltain presidentinvaalit, jotka järjestettiin tiistaina 5. marraskuuta. Vaaleissa valittiin Yhdysvaltain presidentti ja varapresidentti kaudelle 2025–2029. Voittajaksi valikoitui toiselle, ei-peräkkäiselle kaudelle pyrkinyt republikaanien Donald Trump vastassaan demokraattien Kamala Harris, joka nousi ehdokkaaksi, kun istuva presidentti Joe Biden vetäytyi ehdokkuudesta heinäkuussa. Trump aloitti virassaan 20. tammikuuta 2025.

Samassa yhteydessä järjestettiin myös edustajainhuoneen vaalit. Lisäksi osavaltiosta riippuen järjestettiin myös senaatin-, kuvernöörin- ja osavaltiokongressivaalit sekä muita paikallisia vaaleja.

 Aikataulu 
TapahtumaPäivämääräEsivaalit alkavat15.1.2024Supertiistai5.3.2024Esivaalit päättyvät8.6.2024Ensimmäinen vaaliväittely (Biden / Trump)27.6.2024Republikaanien puoluekokous15.–18.7.2024Demokraattien ehdokasäänestys
Jos ehdokasäänestyksessä ei tule enemmistöä, puolueen ehdokas valitaan puoluekokouksessa.1.–5.8.2024Demokraattien puoluekokous
Jos ehdokasäänestyksessä ei tule enemmistöä, puolueen ehdokas valitaan puoluekokouksessa.19.–22.8.2024Toinen vaaliväittely (Harris / Trump)10.9.2024Varapresidenttiehdokkaiden vaaliväittely (Walz / Vance)1.10.2024Vaalipäivä5.11.2024 Valitsijamiesten äänestys
Jokaisen osavaltion sekä Columbian liittopiirin valitsijamiehet kokoontuvat kunkin osavaltion pääkaupungissa äänestämään presidentistä ja varapresidentistä.17.12.2024Kongressin yhteisistunto ja vaalilaskentaseremonia
Kongressi kokoontuu yhteen ja varapresidentti laskee valitsijamiesäänet sekä julistaa virallisen tuloksen.6.1.2025Virkaanastujaiset
Donald Trump ja J. D. Vance astuvat virkaan20.1.2025

 Tapahtumat 
Kaksi suurinta puoluetta järjestivät ehdokkaikseen pyrkivien välillä esivaalit tammikuun ja kesäkuun 2024 välillä. Demokraattien ensimmäinen esivaali oli 23. tammikuuta 2024 New Hampshiressa. Republikaanien ensimmäinen esivaali oli 15. tammikuuta 2024 Iowassa. ”Supertiistaina” 5. maaliskuuta järjestettiin useita esivaaleja.

Istuvan presidentin Joe Bidenin ja entisen presidentin Donald Trumpin välinen ensimmäinen ja viimeiseksi jäänyt televisioitu vaaliväittely kesäkuussa 2024 tulkittiin Bidenin epäonnistumiseksi. Väittely synnytti demokraattien keskuudessa laajaa keskustelua Bidenin iästä ja soveltuvuudesta ehdokkaaksi, ja jotkut vaativat häntä luopumaan ehdokkuudesta.

Donald Trump yritettiin salamurhata kampanjantilaisuudessaan 13. heinäkuuta 2024. Trump haavoittui korvalehdestään, mutta välttyi vakavammilta vammoilta. Salaisen palvelun agentti surmasi 20-vuotiaan epäillyn tapahtumapaikalle.

Republikaanien nimeämiskokous pidettiin Milwaukeessa 15.–18. heinäkuuta 2024. Siinä Donald Trump valittiin puolueen ehdokkaaksi ja J. D. Vance varapresidenttiehdokkaaksi.

Demokraatit valitsivat presidenttiehdokkaansa virallisesti virtuaalisessa ehdokasäänestyksessä 1.–5. elokuuta 2024 ennen  puoluekokoustaan Chicagossa 19.–22. elokuuta 2024. Joe Bidenin varapresidentti Kamala Harris valittiin puolueen ehdokkaaksi ja Tim Walz varapresidenttiehdokkaaksi.

Biden vetäytyi presidenttikisasta 21. heinäkuuta 2024, perustellen sen olevan ”maansa ja puolueensa parhaan edun mukaista”. Vetäytymisen jälkeen Bidenin veli Frank Biden kertoi medialle, että vetäytymisen syynä olisi ollut Joe Bidenin terveys, mutta Bidenin perheen läheinen lähde on kiistänyt nämä väitteet. Biden oli sairastunut koronavirukseen vain hetki ennen vetäytymistään.

Biden asettui tukemaan varapresidenttiään Kamala Harrisia. Harrisia asettuivat tukemaan myös entiset presidentit Barack Obama ja Bill Clinton sekä entinen ulkoministeri Hillary Clinton. Republikaanisen puolueen presidenttiehdokkuutta tavoitelleen Nikki Haleyn äänestäjistä koostuva tukiyhdistys kertoi 21. heinäkuuta tukevansa vaaleissa demokraattisen puolueen pääehdokasta Harrisia.

Harris ilmoitti 23. heinäkuuta 2024 saaneensa jo demokraattisen puolueen valitsijamiesten enemmistön taakseen ja on näin ollen heidän presidenttiehdokkaansa vuoden 2024 vaaleissa. Puolueen ehdokkuuteen vaaditaan 1 976 valitsijamiestä ja perjantaihin 26. heinäkuuta 2024 mennessä 3 284 valitsijamiestä oli jo ilmoittanut tukevansa Harrisia. Demokraattinen puolue vahvisti Harrisin puolueen presidenttiehdokkaaksi 5. elokuuta, ja 19. elokuuta alkavassa puoluekokouksessa Harris vastaanotti ehdokkuuden.

Presidenttiehdokkaat Kamala Harris ja Donald Trump kävivät 10. syyskuuta ensimmäisen ja ainoan keskinäisen vaaliväittelynsä. Väittelyn järjesti ABC-kanava.Amerikkalaiskatsojien mielestä väittelyn voitti Harris.  Varapresidenttiehdokkaat Tim Walz ja J. D. Vance pitivät oman vaaliväittelynsä 1. lokakuuta. Tällä kertaa voittajan katsottiin olevan Vance.

 Ehdokkaat 
 Demokraatit 
 Puolueen presidenttiehdokas 

 Luopuneet ehdokkaat 

 Republikaanit 
 Puolueen presidenttiehdokas 

 Luopuneet ehdokkaat 

 Muita ehdokkaita 
 Robert F. Kennedy Jr., sitoutumaton, pyrki ensin demokraattien ehdokkaaksi. Varapresidenttiehdokas: Nicole Shanahan.
 Jill Stein, pyrkii Vihreän puolueen ehdokkaaksi, puolueensa presidenttiehdokas vuonna 2016. Varapresidenttiehdokas: Butch Ware.
 Cornel West, sitoutumaton. Varapresidenttiehdokas: Melina Abdullah.

 Vaa'ankieliosavaltiot 
Tärkeinä vaa’ankieliosavaltioina näissä vaaleissa pidettiin Arizonaa, Georgiaa, Michigania, Nevadaa, Pohjois-Carolinaa, Pennsylvaniaa ja Wisconsinia.

 Valitsijamiesten määrä 
 Republikaanit
Taulukossa valitsijamiesten arvioitu määrä 28. toukokuuta 2024 mennessä. Enemmistöön vaaditaan 1 215 valitsijamiestä.

 Donald Trump  2 219 Nikki Haley  97 (luovutti) Ron DeSantis  9 (luovutti) Vivek Ramaswamy  3 (luovutti)
 Demokraatit 
Taulukossa valitsijamiesten arvioitu määrä 28. toukokuuta 2024 mennessä. Enemmistöön vaaditaan 1 968 valitsijamiestä.

 Joe Biden  3 664 Dean Phillips  4 (luovutti) Jason Palmer  3 (luovutti)

 Merkittäviä ehdokkaiden tukijoita 
Demokraattien tukijaRepublikaanien tukijaNimiAmmattiLähdeNimiAmmattiLähdeStephen ColbertkoomikkoHulk HoganshowpainijaKaty PerrylaulajaFaZe BankstubettajaMark CubanliikemiesRobert F. Kennedy Jr.aktivisti, kirjailija ja ympäristöasianajajaDick Cheneyentinen varapresidenttiRobert JeffresspastoriAriana GrandelaulajaKid RocklaulajaMary L. TrumpkirjailijaElon MuskyrittäjäRobert De NironäyttelijäJake ja Logan PaultubettajaOlivia RodrigolaulajaRudy GiulianiNew Yorkin entinen pormestari ja asianajajaTaylor SwiftlaulajaLil  Waynehip hop-artistiBillie EilishlaulajaBuzz Aldrinastronautti, toinen kuuhun astunut ihminen.Eminemrap-artistiLil Pumprap-artistiArnold SchwarzeneggernäyttelijäMel GibsonNäyttelijä ja elokuvaohjaajaMadonnapop-artistiAmber RoseMalli, artisti, näyttelijä ja muotisuunnittelijaMark HamillnäyttelijäCaitlyn JennerTV-persoona, olympiamitalistiLebron JameskoripalloilijaJoe RoganJuontaja, näyttelijä, urheiluselostaja, stand up -koomikkoHarrison FordnäyttelijäTucker CarlsonTelevisiojuontaja, poliittinen kommentaattori ja kolumnistiHillary Clintonentinen ulkoministeriTeemu SelännejääkiekkoilijaJimmy Carterentinen presidenttiKanye Westrap-artisti

 Lähteet 

*